ก่อนหน้านี้ประมาณปีกว่าๆเคยยกของหนักมากๆแล้วมีอาการเจ็บหน้าอกและหลังค่ะไปหาบอกกล้ามเนื้ออักเสบให้ยามากินอาการเจ็บหน้าอกก็ดีขึ้นนิดนึงแต่อาการเจ็บหลังยังอยู่และจะเจ็บมากขึ้นตอนยกของหนักๆหรือตอนก้มนานๆตอนนี้รู้สึกแน่นบริเวณหน้าอกด้านขวาแบบนั่งนิ่งๆก็แน่น(ปกติต้องเคลื่อนไหวถึงจะรู้สึกแน่นหรือเจ็บ)แต่ไม่แรงนะคะแน่นเบาๆอยากทราบว่าสาเหตุน่าจะมาจากเคยยกของหนักหรือปล่าวคะหรือมีโอกาสเสี่ยงจะเป็นโรคอะไรหรือปล่าวกลัวเป็นโรคหัวใจค่ะ
สวัสดีค่ะ อาการเจ็บหน้าอกเมื่อยกของหนัก อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยจากลักษณะดังกล่าวมา คิดถึงจากกล้ามเนื้ออักเสบมากที่สุดค่ะการดูแลตัวเองเบื้องต้น ควรหลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ ฝึกยืดเหยียดกล้ามเนื้อบริเวณหน้าอกหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติม